Държавен вестник, бр. 14, 2015 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  14
ЗТИП и чл. 50, параграф 1 на Регламент (ЕС) 
№ 305/2011, когато при проверките по чл. 14в 
ЗТИП се установи, че лицето:
1. е престанало да отговаря на някое от 
изискванията по чл. 15, ал. 1;
2. не изпълнява или не е в състояние да 
продължи изпълнението на една или повече 
задачи, определени в приложение V на Рег­
ламент (ЕС) № 305/2011, и националните 
изисквания за употреба на строителните 
продукти, за които е получило разрешение;
3. не е предприело в определения срок 
ефективни коригиращи действия.
(2) Министърът на регионалното развитие 
и благоустройството при условията и по реда 
на чл. 14в и 15 ЗТИП и чл. 50, параграф 1 на 
Регламент (ЕС) № 305/2011 със заповед:
1. спира действието на издаденото разреше-
ние до представяне на ефективни коригиращи 
действия за период не по-дълъг от три месеца, 
когато констатираните по ал. 1 нарушения 
компрометират способността на лицето да 
изпълнява като трета страна задачите, опреде-
лени с разрешението, както и достоверността 
на резултата от извършената дейност;
2. ограничава обхвата при заявено желание 
на лице или при установени несъответствия по 
ал. 1, т. 2 по отношение на един или повече 
продукти от обхвата на издаденото разреше-
ние и при липса на ефективни коригиращи 
действия в определения срок.
(3) Министърът на регионалното развитие и 
благоустройството уведомява писмено лицето 
по ал. 1, ЕК и държавите членки за отнемането, 
спирането на действието или ограничаването 
на обхвата на разрешението в 7-дневен срок 
от издаването на заповедта по ал. 2.
Чл. 23. Отказът да се издаде разрешение и 
заповедта за отнемане на издадено разреше-
ние подлежат на обжалване пред Върховния 
административен съд в 14-дневен срок от 
съобщаването.
Чл. 24. (1) Актуализиране на обхвата на 
издадено разрешение за оценяване на стро-
ителни продукти се извършва въз основа на 
изменения и допълнения на техническите 
спецификации и нормативните актове по чл. 3 
и при доказана техническа компетентност на 
лицето за отчитането им при оценяване на 
строителните продукти.
(2) Министърът на регионалното развитие 
и благоустройството отказва да издаде акту-
ализация или разширение на издадено разре-
шение за оценяване на строителни продукти, 
в случай че кандидатът не докаже своята 
компетентност и способност за изпълнение на 
заявените актуализирани или нови процедури 
за оценяване на строителни продукти.
(3) Преиздаване на издадено разрешение за 
оценяване на строителни продукти се извършва 
в същия обхват при мотивирано искане на 
лицето, получило разрешението. 
(4) За издаването на разрешение за оценя-
ване на строителни продукти по чл. 18, ал. 1 
и 2, за разширяване на обхвата на издадените 
разрешения, за тяхната актуализация или 
преиздаване, за проверката на документи, 
проверката на място, в т.ч. за ежегодните 
планирани проверки, предвидени с процеду-
рата в приложение № 2, се събират държавни 
такси в размер, определен съгласно тарифа, 
одобрена от Министерския съвет.
Чл. 25. (1) Лицата, получили потвърж-
дение от ЕК на нотифицирания обхват и 
идентификационен номер, определен от ЕК, 
получават разрешение с регистрационен но-
мер от министъра на регионалното развитие 
и благоустройството или съответно разши-
рение/актуализация на обхвата на издадено 
разрешение.
(2) Лицата, получили разрешение за оценя-
ване на строителни продукти за съответствие 
с националните изисквания по чл. 8, ал. 1, 
т. 5, както и за издаване на БТО, получават 
регистрационен номер от министъра на ре-
гионалното развитие и благоустройството.
(3) Министерството на регионалното раз-
витие и благоустройството води регистри на 
издадените, спрените и отнетите разрешения 
и поддържа актуална информация за техния 
обхват.
(4) Данните от регистрите по ал. 3 се пуб-
ликуват на електронната страница на МРРБ.
Г л а в а  ч е т в ъ р т а
КОНТРОЛ ЗА СПАЗВАНЕ НА УСЛОВИЯТА, 
ПРИ КОИТО СА ИЗДАДЕНИ РАЗРЕШЕ-
НИЯТА НА ЛИЦАТА ЗА ОЦЕНЯВАНЕ НА 
СТРОИТЕЛНИ ПРОДУКТИ
Чл. 26. (1) Контролът върху дейностите на 
лицата, получили разрешение за оценяване 
на строителни продукти, се осъществява от 
министъра на регионалното развитие и бла-
гоустройството.
(2) Контролът по ал. 1 се осъществява 
съгласно процедурата в приложение № 2 и 
се състои в следното:
1. проверка на докладите, предоставяни 
ежегодно от лицата за оценяване на строител-
ни продукти съгласно чл. 14а ЗТИП, в обема, 
определен с процедурата в приложение № 2, и
2. периодични проверки на лицата, полу-
чили разрешения за оценяване на строителни 
продукти, съгласно чл. 14в ЗТИП за спазване 
на условията, при които е издадено разрешени-
ето, и за изпълнение на задачите, определени 
в приложение V на Регламент (ЕС) № 305/2011